**รายงานการประชุม**

**คณะกรรมการบริหารความเสี่ยงและควบคุมภายในของ อ.อ.ป.**

**ครั้งที่ 1/2558**

**วันศุกร์ที่ 23 มกราคม 2558
ณ ห้องประชุม อ.อ.ป. (301) องค์การอุตสาหกรรมป่าไม้ ถนนราชดำเนินนอก**

**--------------------------------------------------------**

**ผู้มาประชุมn**

1. รองผู้อำนวยการองค์การอุตสาหกรรมป่าไม้ (นายพิพัฒน์ ชนินทยุทธวงศ์) ประธานที่ประชุม

 รักษาการแทนผู้อำนวยการ

1. ผู้อำนวยการสำนักอำนวยการ (นายพิชัย รุจิโรจน์สุวรรณ) กรรมการ
2. ผู้อำนวยการสำนักบัญชีและการเงิน (นางจีระนันท์ เมฆสุวรรณ) กรรมการ
3. ผู้อำนวยการสำนักกิจกรรมสัมพันธ์ (นางพรเพ็ญ วรวิลาวัณย์) กรรมการ
4. ผู้อำนวยการสำนักทรัพยากรมนุษย์ (นายมนต์ชัย น้อยฤทธิ์) กรรมการ
5. ผู้อำนวยการสำนักกฎหมาย (นายชำนาญ เหมะรัชตะ หัวหน้าส่วน แทน) กรรมการ
6. ผู้อำนวยการสำนักวิจัยพัฒนาและสารสนเทศ (นายธวัสชัย พงษาปาน หัวหน้าฝ่าย แทน) กรรมการ
7. ผู้อำนวยการสำนักนวัตกรรมไม้เศรษฐกิจ(นางสาววรรณดี ทรัพย์ประเสริฐ หัวหน้าฝ่าย แทน) กรรมการ
8. ผู้อำนวยการองค์การอุตสาหกรรมป่าไม้ภาคเหนือบน (นายสุกิจ จันทร์ทอง หัวหน้าฝ่าย แทน) กรรมการ
9. ผู้อำนวยการองค์การอุตสาหกรรมป่าไม้ภาคเหนือล่าง (นายนิปกรณ์ สิงหพุทธางกูร) กรรมการ
10. ผู้อำนวยการองค์การอุตสาหกรรมป่าไม้ภาคกลาง (นายจุมพล ผั้วผดุง) กรรมการ
11. ผู้อำนวยการองค์การอุตสาหกรรมป่าไม้ภาคตะวันออกเฉียงเหนือ (นายพิทักษ์ รักอาชีพ) กรรมการ
12. ผู้อำนวยการองค์การอุตสาหกรรมป่าไม้ภาคใต้ (นายบรรเลง จันทร์วาววาม) กรรมการ
13. ผู้อำนวยการสถาบันคชบาลแห่งชาติในพระอุปถัมภ์ฯ กรรมการ

 (นายสวัสดิ์ ตวงรัตน์หรดี หัวหน้าฝ่าย แทน)

15 ผู้อำนวยการสำนักอุตสาหกรรมไม้ (นายนุกูล นาน่วม) กรรมการ

16. ผู้อำนวยการสำนักธุรกิจและการตลาด (นายวรพุทธิ สถิตย์วงศ์ หัวหน้างาน แทน) กรรมการ

17. ผู้อำนวยการสำนักนโยบายแผนและงบประมาณ (นายสำราญ พงษ์โคกกรวด) เลขานุการคณะกรรมการฯ

**ผู้เข้าร่วมประชุม**

18. นายกิติกร มนัสศิลป์ หัวหน้าฝ่าย สำนักตรวจสอบภายใน

19. นายประสิทธิ์ เกิดโต หัวหน้าฝ่ายประจำสำนักอำนวยการ

20. นายสุวรรณ พงษ์เจริญ หัวหน้าฝ่ายประจำสำนักบัญชีและการเงิน

21. นายพิษณุ ภูวดล หัวหน้างาน องค์การอุตสาหกรรมป่าไม้ภาคกลาง

22. นายเกียรติพัฒน์ อินทรเกษม หัวหน้างาน สำนักนวัตกรรมไม้เศรษฐกิจ

23. นางกัลยากร มีศิริภัทร หัวหน้างานสำนักทรัพยากรมนุษย์

24. นางสาวเอกจิตต์ ศักดิ์เดชากุล หัวหน้างานสำนักอำนวยการ

25. นางยุวดี นิวตัน หัวหน้างานสำนักอุตสาหกรรมไม้

26. นายอิทธิชัย จ้อยจินดา พนักงานสำนักตรวจสอบภายใน

27. นายพีระพงษ์ พินาเสน พนักงานสำนักกฎหมาย

28. นายณัฐภัทร ไหนาค พนักงานสำนักนโนบายแผนและงบประมาณ

29. นายวิโรจน์ วัฒกโสภณ หัวหน้างาน สำนักนโยบายแผนและงบประมาณ

**เริ่มประชุมเวลา 13.35 น.**

**ระเบียบวาระที่ 1 เรื่อง ประธานแจ้งที่ประชุม**

ประธานกล่าวขอบคุณหัวหน้าหน่วยงานที่ติดภารกิจแต่ก็มอบหมายให้ผู้แทนเข้าร่วมประชุม

**ระเบียบวาระที่ 2 เรื่อง สืบเนื่องจากการประชุมครั้งก่อน**

**เรื่อง รับรองรายงานการประชุมคณะกรรมการบริหารความเสี่ยงฯ ครั้งที่ 6/2557**

เลขานุการฯ จัดส่งรายงานการประชุมคณะกรรมการบริหารความเสี่ยงฯ ครั้งที่ 6/2557 เมื่อวันที่ 14 ตุลาคม 2557 ให้คณะกรรมการฯ ตรวจแก้ไขและรับรองตามบันทึกสำนักนโยบายแผนและงบประมาณ
ที่ ทส 1406/759 ลงวันที่ 22 ตุลาคม 2557 มีหน่วยงานตอบกลับและรับรองโดยไม่มีข้อแก้ไข จำนวน 6หน่วยงาน แม้ไม่มีการตอบกลับแต่ถือว่าได้ให้การรับรองตามแจ้งไว้ใบตอบรับแนบท้ายบันทึก ส.นผ.ข้างต้น

**มติที่ประชุม**

 รับทราบและให้การรับรอง

**ระเบียบวาระที่ 3 เรื่อง เพื่อพิจารณา**

 **3.1 เรื่อง รายงานความก้าวหน้าผลการบริหารความเสี่ยง ไตรมาสที่ 4/2557**

 เลขานุการคณะกรรมการบริหารความเสี่ยงฯ ได้รวบรวมและจัดทำรายงานความก้าวหน้าผลการดำเนินการบริหารความเสี่ยง ไตรมาสที่ 4/2557 ตามแบบ บส. 04 จำนวน 5 แผน มีผลการดำเนินงานเพิ่มจาก

ไตรมาสที่ 3/2557 มาก แต่เมื่อเทียบค่าเกณฑ์วัดของแต่ละแผนแล้ว ระดับความเสี่ยง(โอกาสจะเกิดความเสี่ยง/ผลกระทบต่อองค์กร) ของความเสี่ยงนั้นๆ มีการเปลี่ยนแปลงเล็กน้อย ตามรายละเอียด ดังนี้

 **แผนงานที่ 1 แผนพัฒนาที่ดินกรรมสิทธิ์ ของ อ.อ.ป.**

 **วัตถุประสงค์** เพื่อพัฒนาที่ดินกรรมสิทธิ์ อ.อ.ป. สร้างรายได้เพิ่มระยะยาวอย่างยั่งยืน

 จากการประเมินความเสี่ยง โอกาสจะเกิดความเสี่ยง ( L ) และผลกระทบต่อองค์กร ( I ) อยู่ในระดับที่สูงมาก ( L/I = 5/5 )

 ผลการดำเนินการเมื่อสิ้นสุดไตรมาส 4/2557 ยังมีข้อขัดข้องเรื่ององค์ประกอบคณะกรรมการบริหารกิจการของ อ.อ.ป. ไม่ครบ ทำให้ไม่มีการประชุมเป็นระยะเวลานานทำให้ระดับความเสี่ยงยังไม่เปลี่ยนแปลง ( L/I = 5/5 )

 **แผนงานที่ 2 แผนการรับรองสวนป่าตามมาตรฐาน FSC**

  **วัตถุประสงค์ เพื่อ**วางระบบมาตรฐานการจัดการสวนป่าอย่างยั่งยืนให้กับสวนป่าเป้าหมายให้มีการจัดการตามมาตรฐานสากล

 จากการประเมินความเสี่ยง โอกาสจะเกิดความเสี่ยง ( L ) และผลกระทบต่อองค์กร ( I ) อยู่ในระดับที่สูงมาก ( L/I = 5/5 )

 ผลการดำเนินการเมื่อสิ้นสุดไตรมาส 4/2557 ผลการดำเนินงานตามแผนปฏิบัติการเสร็จครบทุกแผน โดยมีผลการประเมินมีสวนป่าเอกชน จำนวน 6 สวน ผ่านการประเมินแล้วจำนวน 4 สวน อีก 2 สวนไม่ผ่านการประเมิน โดยได้ดำเนินการขอแก้ไขแล้ว และสวนป่าของ อ.อ.ป. มีผลการประเมินผ่านทั้ง 10 สวน สรุปว่ามีสวนป่าที่ผ่านการตรวจรับรองมาตรฐาน FSC ในปี 2557 รวมทั้งสิ้น 14 สวน ทำให้ระดับความเสี่ยงลดลงมาอยู่ที่ ( L/I = 1/2 )

 **แผนงานที่ 3 แผนเพิ่มประสิทธิภาพการจำหน่ายไม้สักสวนป่า**

 **วัตถุประสงค์** บริหารจัดการผลผลิตไม้สักสวนป่าให้เป็นไปตามเป้าหมายสร้างรายได้อย่างยั่งยืน

จากการประเมินความเสี่ยง โอกาสจะเกิดความเสี่ยง ( L ) และผลกระทบต่อองค์กร ( I ) อยู่ในระดับที่สูงมาก ( L/I = 5/5 )

 ผลการดำเนินการเมื่อสิ้นสุดไตรมาส 4/2557 ได้ดำเนินการตามแผนการประชุมของคณะทำงานฯ ครั้งที่ 3/2557 เมื่อวันที่ 5 กันยายน 2557 สรุปดังนี้

 1. การจัดคุณภาพไม้สักสวนป่าให้ อ.อ.ป. เหนือบนเป็นผู้รับผิดชอบ โดย อ.อ.ป.เหนือล่าง อ.อ.ป.กลางอ.อ.ป.ตะวันออกเฉียงเหนือ สรุปแบ่งเป็น 3 เกรด

 2. สำนักธุรกิจและการตลาดรับผิดชอบทำกลยุทธ์การตลาด

 3. สำนักอุตสาหกรรมไม้รับผิดชอบจัดทำแผนการเพิ่มมูลค่าไม้สักสวนป่า

 4. เพิ่มมูลค่าไม้สักสวนป่า โดยการเพิ่มสายการผลิตที่โรงเลื่อยร้องกวาง และโรงเลื่อยแม่เมาะ อีกแห่งละ 1 สายการผลิต รวมเป็นแห่งละ 2 สายการผลิต

 5. ออป. เหนือล่างจัดทำแผนงานจัดพื้นที่แสดงสินค้า

และเมื่อสิ้นสุดไตรมาสที่ 4/2557 มีผลการจำหน่ายไม้สักท่อนสวนป่าทั้งสิ้น 59,114.13 ลบ.ม. มูลค่า 593,978,102.78 บาท ทำให้ระดับความเสี่ยงจากเดิม (L/I = 5/5) เมื่อต้นปี 2557 ลดลงมาที่ (L/I = 4/2)

|  |
| --- |
|   **แผนงานที่ 4 แผนการกู้เงินเพื่อการลงทุนทางธุรกิจของ อ.อ.ป.** **วัตถุประสงค์** หาแหล่งเงินทุนเพื่อพัฒนาธุรกิจของ อ.อ.ป. จากการประเมินความเสี่ยง โอกาสจะเกิดความเสี่ยง ( L ) และผลกระทบต่อองค์กร ( I ) อยู่ในระดับที่สูงมาก ( L/I = 5/5 ) ผลการดำเนินการเมื่อสิ้นสุดไตรมาส 4/2557 ได้จัดทำแผนเสนอคณะกรรมการบริหารกิจการของ อ.อ.ป.แล้วในเดือน ธันวาคม 2557 ที่ล่าช้าเพราะไม่มีการประชุมคณะกรรมการฯ เนื่องจากองค์ประกอบคณะกรรมการฯ ไม่ครบ ทำให้ระดับความเสี่ยงไม่เปลี่ยนแปลง ( L/I = 5/5 )  |
|   **แผนงานที่ 5 แผนการแก้ไขเพิ่มเติมพระราชกฤษฎีกาจัดตั้ง อ.อ.ป.** |
|  **วัตถุประสงค์**  แก้ไขเพิ่มเติมพระราชกฤษฎีกาจัดตั้ง อ.อ.ป. เสนอต่อคณะรัฐมนตรีจากการประเมินความเสี่ยง โอกาสจะเกิดความเสี่ยง ( L ) และผลกระทบต่อองค์กร ( I ) อยู่ในระดับที่สูงมาก ( L/I = 5/5 ) ผลการดำเนินการเมื่อสิ้นสุดไตรมาส 4/2557 อ.อ.ป. ได้เสนอร่างแก้ไขฯ ต่อ คสช. ซึ่งผ่าน สคร. แล้ว ขณะนี้อยู่ระหว่างเสนอร่างแก้ไขฯ ต่อคณะกรรมการบริหารกิจการของ อ.อ.ป. เมื่อวันที่ 5 พฤศจิกายน 2557 ซึ่งคณะกรรมการฯ ให้ข้อคิดเห็นว่าควรดำเนินการขอแก้ไขทั้งฉบับในคราวเดียวกันทุกเรื่อง และควรหารือคณะกรรมการกฤษฎีกาก่อน แต่ระดับความเสี่ยงได้ลดลง ( L/I = 1/5 )   **สรุปโอกาสเกิดความเสี่ยงและผลกระทบเมื่อดำเนินกิจกรรมจัดการความเสี่ยงตามแผนปฏิบัติการ**

|  |  |  |  |
| --- | --- | --- | --- |
| **ชื่อแผน** | **สถานะก่อนบริหาร** | **เป้าหมาย** | **ระดับความเสี่ยง****ไตรมาส 4/2557** |
| **โอกาส** | **ผลกระทบ** | **ผลกระทบ** | **โอกาส** | **โอกาส** | **ผลกระทบ** |
| 1. แผนพัฒนาที่ดินกรรมสิทธิ์ของ อ.อ.ป.  | 5 | 5 | 2 | 4 | 5 | 5 |
| 2. แผนการรับรองสวนป่าตามมาตรฐาน FSC | 5 | 5 | 2 | 2 | 1 | 2 |
| 3. แผนเพิ่มประสิทธิภาพการจำหน่ายไม้สักสวนป่า | 5 | 5 | 3 | 3 | 4 | 2 |
| 4. แผนการกู้เงินเพื่อการลงทุนทางธุรกิจของ อ.อ.ป. | 5 | 5 | 2 | 4 | 5 | 5 |
| 5. แผนการแก้ไขเพิ่มเติมพระ-ราชกฤษฏีกาจัดตั้ง อ.อ.ป.  | 5 | 5 | 2 | 4 | 1 | 5 |

 |
| **มติที่ประชุม**1. เห็นชอบรายงานความก้าวหน้าผลการบริหารความเสี่ยง ไตรมาส 4/2557
2. นำเสนอคณะกรรมการตรวจสอบ อ.อ.ป. ต่อไป
 |
| **3.2 เรื่อง รายงานการประเมินผลการควบคุมภายใน ไตรมาสที่ 4/2557** เลขานุการฯ สรุปผลความคืบหน้าการประเมินผลการควบคุมภายในระดับองค์กร ไตรมาส 3/2557ตามแบบ ปอ.3 ติดตาม ดังนี้ - วัตถุประสงค์ของการควบคุม 5 หัวข้อ 63 กิจกรรม - ดำเนินการแล้วเสร็จตามกำหนด 34 กิจกรรม เพิ่มจากไตรมาสที่ 3/2557 จำนวน 3 กิจกรรม - ดำเนินการแล้วเสร็จล่าช้ากว่ากำหนด - กิจกรรม - ดำเนินการไม่แล้วเสร็จ 10 กิจกรรม  - ไม่ได้ดำเนินการ 19 กิจกรรม ลดลงจากไตรมาสที่ 3/2557 จำนวน 1 กิจกรรม |
| **มติที่ประชุม**1. เห็นชอบรายงานการประเมินผลการควบคุมภายใน ไตรมาส 4/2557
2. นำเสนอคณะกรรมการตรวจสอบ อ.อ.ป. ต่อไป
 |

**3.3 เรื่อง การระบุความเสี่ยง ประจำปี 2558**

ตามที่โปรดสั่งการรักษาการแทนผู้อำนวยการ ท้ายบันทึกสำนักนโยบายแผนและงบประมาณ ที่ ทส 1406/767 ลงวันที่ 22 ตุลาคม 2557 ให้ทุกหน่วยงานระบุความเสี่ยงพร้อมแนวทางบริหารจัดการความเสี่ยง ประจำปี 2558 เลขานุการฯ ได้รวบรวมสรุปปัจจัยเสี่ยงที่สำคัญที่อาจมีผลกระทบกับ อ.อ.ป. ดังนี้

|  |  |
| --- | --- |
| ประเภทความเสี่ยง |  รายการความเสี่ยง |
| ความเสี่ยงด้านการเงิน( Finacial Risk : F ) | 1. การหาแหล่งเงินทุนระยะยาวเพื่ออุตสาหกรรมแปรรูปไม้สัก

 สวนป่า1. การขาดสภาพคล่องทางการเงิน
2. การจัดการผลผลิตสวนป่า (1,221.07 ล้านบาท)

-จำหน่ายไม้สักสวนป่า 535.44 ล้านบาท-จำหน่ายไม้ยูคาลิปตัส 146.- ล้านบาท-จำหน่ายไม้ยางพารา /ไม้อื่นๆ 79.75 ล้านบาท-จำหน่ายน้ำยางพารา 459.88 ล้านบาท  |
| ความเสี่ยงด้านกลยุทธ์( Strategic Risk : S ) | 1. การแปรรูปไม้สักสวนป่าเพื่อเพิ่มมูลค่า ( 86.73 ล้านบาท)
2. การพัฒนาและออกแบบผลิตภัณฑ์เพื่อสร้างมูลค่าเพิ่ม

 (2 รูปแบบ)1. โครงการพิจารณารูปแบบการขนส่งและการกระจายสินค้าที่เหมาะสม
 |
| ความเสี่ยงด้านการปฎิบัติงาน( Operational Risk : O ) | 1. การป้องกันอันตรายจากช้างให้กับนักท่องเที่ยว
2. การจัดการสวนป่าเศรษฐกิจอย่างยั่งยืน
3. ธุรกิจผลิตภัณฑ์ไม้และรักษาเนื้อไม้ (62.20 ล้านบาท)
4. พัฒนาระบบและบุคลากรด้านการบริหารทรัพยากรองค์การ

 (ERP)  |
| ประเภทความเสี่ยง | รายการความเสี่ยง |
| ความเสี่ยงด้านกฎ ระเบียบ ( Compliance Risk : C ) | 1. ทบทวนและปรับปรุงอัตรากำลังในระดับเนื้องาน
2. การปรับปรุงโครงสร้างและระดับการบังคับบัญชาเพื่อเพิ่มสมรรถนะองค์กร
 |

เลขานุการฯ นำเสนอร่างแผนที่ความเสี่ยง (Risk Map) จากตารางสรุปข้างต้นเพื่อให้ที่ประชุมร่วมกันพิจารณาคัดเลือกแผนบริหารความเสี่ยง ประจำปี 2558 ดังนี้

**-ร่าง-**

**แผนที่ความเสี่ยง (Risk map) องค์การอุตสาหกรรมป่าไม้ 2558**

**กรอบแผนยุทธศาสตร์ อ.อ.ป. แผนธุรกิจ อ.อ.ป. ปี 2558 และตัวชี้วัด อ.อ.ป. 2558**

การขาดสภาพคล่องทางการเงิน

การหาแหล่งเงินทุนระยะยาวเพื่ออุตสาหกรรมแปรรูปไม้สักสวนป่า

**ความเสี่ยง (RISK)**

**ปัจจัยเสี่ยง (RISK FACTOR)**

การปรับปรุงโครงสร้างและระดับการบังคับบัญชาเพื่อเพิ่มสมรรถนะองค์กร

ทบทวนและปรับปรุงอัตรากำลังในระดับเนื้องาน

โครงการพิจารณารูปแบบการขนส่งและการกระจายสินค้าที่เหมาะสม

การจัดการผลผลิตสวนป่า

พัฒนาระบบบุคลากรด้านการบริหารทรัพยากรองค์การ

ธุรกิจผลิตภัณฑ์ไม้และรักษาเนื้อไม้

การจัดการสวนป่าเศรษฐกิจอย่างยั่งยืน

การป้องกันอันตรายจากช้างให้กับนักท่องเที่ยว

การพัฒนาและออกแบบผลิตภัณฑ์เพื่อสร้างมูลค่า

การแปรรูปไม้สักสวนป่าเพื่อเพิ่มมูลค่า

 ปัจจัยเสี่ยงมีความรุนแรงสูง

 ปัจจัยเสี่ยงมีความรุนแรงปานกลาง

 ปัจจัยเสี่ยงมีความรุนแรงต่ำ

**Financial Risk**

**Operational Risk**

**Strategic Risk**

**Compliance Risk**

**มติที่ประชุม**

รับทราบ

**ข้อคิดเห็นที่ประชุม**

ที่ประชุมได้แสดงความคิดเห็นอย่างกว้างขวางในการพิจารณาความเสี่ยงทั้ง 12 เรื่อง และที่ประชุมเสนอเพิ่มอีก 3 เรื่อง คือ 1.) การแปรรูปไม้พะยุงและไม้ดีมีค่าของกลาง, 2.) การพัฒนาที่ดินกรรมสิทธิ์ และ 3.) การแก้ไขกฎ-ระเบียบ โดยที่ประชุมมีมติให้ยุบรวมและตัดความเสี่ยงบางรายการออกเหลือเพียง 6 เรื่อง แต่ยังคงครอบคลุมความเสี่ยงทั้ง 4 ด้าน คือ

1. ความเสี่ยงด้านกลยุทธ์ (Strategic Risk)

2. ความเสี่ยงด้านปฏิบัติการ (Operational Risk)

3. ความเสี่ยงด้านการเงิน (Financial Risk)

4. ความเสี่ยงด้านกฏหมาย ระเบียบ ข้อบังคับ (Compliance Risk)

 สรุปได้ดังนี้

|  |  |  |
| --- | --- | --- |
| **ด้าน** | **ชื่อแผนงาน** | **ผู้รับผิดชอบจัดทำแผนฯ** |
| ความเสี่ยงด้านกลยุทธ์ (Strategic Risk) | - การพัฒนาอุตสาหกรรมไม้สักสวนป่า | สำนักนโยบายแผนและงบประมาณ |
| ความเสี่ยงด้านปฏิบัติการ (Operational Risk) | - การป้องกันอัตรายจากช้างให้กับนักท่องเที่ยว- การพัฒนาที่ดินกรรมสิทธิ์ | สำนักสถาบันคชบาลในพระอุปถัมภ์ฯสำนักธุรกิจและการตลาด |
| ความเสี่ยงด้านการเงิน (Financial Risk) | - การหาแหล่งเงินทุนระยะยาวเพื่ออุตสาหกรรมแปรรูปไม้สักสวนป่า- การบริหารสภาพคล่องทางการเงิน | สำนักบัญชีและการเงิน และ สำนักนโยบายแผนและงบประมาณสำนักผลิตฯ ทั้ง 6 สำนัก (ออป.เหนือบน, ออป.เหนือล่าง, ออป.กลาง, ออป.ตะวันออกเฉียงเหนือ, ออป.ใต้ และ สำนักอุตสาหกรรมไม้ |
| ความเสี่ยงด้านกฏหมาย ระเบียบ ข้อบังคับ (Compliance Risk) | - พัฒนาโครงสร้างและระบบบุคลากร | สำนักทรัพยากรมนุษย์ |

**มติที่ประชุม**

 รับทราบ และรับไปดำเนินการในส่วนที่เกี่ยวข้องต่อไป

**3.4 เรื่อง แผนบริหารความเสี่ยง ประจำปี 2558**

แผนบริหารความเสี่ยง ประจำปี 2558 ขอให้หน่วยงานที่ได้รับมอบหมายจากการประชุมในครั้งนี้ ตามระเบียบวาระข้อที่ 3.3 จัดทำร่างแผนบริหารความเสี่ยงอย่างสมบูรณ์ตามคู่มือบริหารความเสี่ยง และส่งให้เลขานุการฯ ไม่เกินวันที่ 2 กุมภาพันธ์ 2558 โดยไม่ต้องรอรายงานการประชุม เพื่อที่จะสรุปรวบรวมและนำเสนอที่ประชุมคณะกรรมการบริหารความเสี่ยงฯ ร่วมกันพิจารณาในประเด็นต่างๆ ของแต่ละแผนฯ ในเดือนกุมภาพันธ์ 2558

**มติที่ประชุม**

 ให้หน่วยงานรับผิดชอบจัดทำร่างแผนบริหารความเสี่ยง เสนอเลขานุการฯ ภายในวันที่ 2 กุมภาพันธ์ 2558

**3.5 เรื่อง การทบทวนคู่มือและกฎบัตรคณะกรรมการบริหารความเสี่ยง ประจำปี 2558**

ในการบริหารความเสี่ยง มีเรื่องที่ต้องทบทวน ประจำปี 2558 รวม 3 เรื่อง คือ 1) กฎบัตรคณะกรรมการบริหารความเสี่ยง ฉบับประกาศ ณ วันที่ 22 มีนาคม 2555 2) คู่มือการบริหารความเสี่ยง ประจำปี 2557 และ 3) คู่มือการควบคุมภายใน ประจำปี 2557

ทีมงานเลขานุการฯ พิจารณาแล้วเห็นว่า กฎบัตร และคู่มือฯ ในปี 2557 มีเนื้อหาสาระครบถ้วนและเป็นปัจจุบัน ยังไม่มีข้อที่ต้องปรับปรุงแก้ไขแต่ประการใด ซึ่งเห็นสมควรคงเอกสารดังกล่าวเป็นเอกสารสำหรับปี 2558 ต่อไป

**มติที่ประชุม**

1. เห็นชอบให้ใช้เอกสารทั้ง 3 ฉบับ
2. นำเสนอคณะกรรมการตรวจสอบ อ.อ.ป. ต่อไป

|  |
| --- |
| **ระเบียบวาระที่ 4 เรื่อง การใช้งานโปรแกรมบริหารความเสี่ยง**   ในปี 2557 สำนักนโยบายแผนและงบประมาณ ได้รับความอนุเคราะห์จากสถาบันเทคโนโลยีพระจอมเกล้าวิทยาเขตปราจีนบุรี ให้นักศึกษาจัดทำโปรแกรมบริหารความเสี่ยง ซึ่งเบื้องต้นได้จัดอบรมการใช้งานโปรแกรมให้กับเจ้าหน้าที่ทุกหน่วยงานแล้ว เมื่อวันที่ 9 มกราคม 2558 ขณะนี้อยู่ในขั้นตอนการพัฒนาโปรแกรมให้มีความถูกต้องตรงกับการใช้งานของ อ.อ.ป. ซึ่งจะสะดวกในการรายงานผลการดำเนินงานของหน่วยงาน คาดว่าน่าจะใช้งานได้ทันในปี 2558 นี้  ก่อนการใช้งานจริงจะมีการทดสอบระบบ โดยขอให้ผู้ประสานงานทุกหน่วยงาน ทดลองการรายงานผลบริหารความเสี่ยง ประจำปี 2557 ย้อนหลังทุกไตรมาส  |

**มติที่ประชุม**

 รับทราบ

**เลิกประชุม เวลา 15.35 น.**

 (นายวิโรจน์ วัฒกโสภณ) (นายสำราญ พงษ์โคกกรวด)

 หัวหน้างานบริหารความเสี่ยง ผู้อำนวยการสำนักนโยบายแผนและงบประมาณ

 สำนักนโยบายแผนและงบประมาณ เลขานุการคณะกรรมการบริหารความเสี่ยงและควบคุมภายใน

 ผู้จดบันทึกการประชุม ผู้ตรวจบันทึกการประชุม

**แบบตอบรับ**

**การรับรองรายงานการประชุมคณะกรรมการบริหารความเสี่ยงและควบคุมภายใน**

**ครั้งที่ 1/2557 เมื่อวันศุกร์ที่ 23 มกราคม 2558**

โปรดกาเครื่องหมาย 🗸 ในข้อพิจารณา และโปรดส่งคืนเลขานุการคณะกรรมการบริหารความเสี่ยงฯ สำนักนโยบายแผนและงบประมาณ หรือทางโทรสารหมายเลข 0-2629-8660 ภายในวันที่ 6 กุมภาพันธ์ 2558

อนึ่ง หากไม่ตอบกลับตามกำหนดเวลาดังกล่าว ถือว่าให้การรับรอง

🗆 รับรองรายงานการประชุม โดยไม่มีข้อแก้ไข

🗆 รับรองรายงานการประชุม โดยมีข้อแก้ไข ดังนี้

(ลงชื่อ) .

ตำแหน่ง .

/ / .